ספר היוצא לאור עובר תהליך ארוך ומורכב מרגע קבלת כתב היד ועד שהוא יוצא כספר כרוך בחנות הספרים. נכון, לחלק מהמחברים תהליך זה נראה כהריון [לעיתים הריון של פיל] – ישנם ספרים שההליך שלהם קצר יותר וישנם ספרים שההליך ארוך יותר.  ברור שהמחבר מרגיש רצון עז לראות את ה"תינוק" שלו כספר גמור מרגע שסיים לכתוב את ספרו. אך ההליך הזה אינו פשוט וכתב היד עובר דרך לא קלה/קצרה עד קבלת המוצר המוגמר (ספר כרוך).  כשם שהמחבר מקדיש זמן בהגיית הרעיון או הסיפור שלו על הכתב ומשקיע את כל כוחו ומרצו בכתיבה הקדושה הזו כך גם מקדישים לספר את כל הכוח הידע והמרץ בשלבי ההפקה של הספר. שלבים אלו קיימים בכל הוצאה בין אם היא קטנה ובין אם היא גדולה.  לעיתים יש צורך בהליך נוסף מעבר להליכים הללו וזאת תלוי בסגנונו של הספר (לדוגמה אם מדובר בספר רפואי או משפטי יש צורך בעורך בעל ידע בתחום זה).